23 Uwu mbuthenga wacheruzgu wakukwaskana ndi Turo:+Liyani, yimwi sitima za ku Tashishi!+Pakuti dowoku labwangandulika; palivi yo wangaserepu.Venivi vavumbulika kwaku yiwu kutuliya kucharu cha Kitimu.+2 Jani cheti, yimwi ŵanthu akuja mumphepeti mwa nyanja.Amalonda akutuliya ku Sidoni+ wo ayambuka nyanja akukhupusani.3 Mbewu za ku Shihori*+ zajumphanga pa maji nganandi,Chivuna cha msinji wa Nayelu, msonkhu waki,Kuza ndi phindu la mitundu ya ŵanthu.+4 Chita soni, yiwi Sidoni, yiwi malu ngakuvikilirika nga mumphepeti mwa nyanja,Chifukwa nyanja yakamba kuti:“Ndechendavwepu urwirwi wa pakubala ndipuso ndechendabalepu,Ndechendalerepu anyamata kweniso amwali.”+5 Nge mo ŵanthu anguvwiya urwirwi ŵati avwa vakukwaskana ndi Ijipiti,+Ndimu so azamuvwiya urwirwi asani azivwa vakukwaskana ndi Turo.+6 Yambukiyani ku Tashishi!Liyani, yimwi ŵanthu akuja mumphepeti mwa nyanja!7 Kumbi iyi ndi tawuni yinu yo yazayanga kutuliya kali, kutuliya mu nyengu yakali?Maphazi ngaki ngayitoliyanga kucharu chakutali kuti yikajengi kweniko.8 Ndiyani yo wasankha kuti venivi vichitikiyi Turo,Yo wapereka mphumphu,Yo amalonda ŵaki ŵenga alongozgi akuzirwa,Yo ŵanthu ŵaki akugulisa vinthu atumbikikanga pacharu chosi chapasi?+9 Yehova wa mizinda ndiyu wasankha venivi,Kuti wafipiski Turo chifukwa chakuti wanyada ndi kutowa kwaki,Kuti walengesi ŵanthu wosi wo atumbikikanga pacharu chosi chapasi.+10 Yambuka charu chaku nge Msinji wa Nayelu, yiwi mwana munthukazi wa ku Tashishi.Kulivi so malu ngakupangiyaku sitima.*+11 Watambasuliya janja laki panyanja;Wasukunyisa maufumu.Yehova walamula kuti malu ngakuvikilirika nga ku Fonike ngabwanganduliki.+12 Ndipu wakamba kuti: “Wazamuzaya so cha,+Yiwi wakukandirizgika, mwali yo ndi mwana munthukazi wa ku Sidoni.Nyamuka, yambukiya ku Kitimu.+Chinanga nkhweniko naku wamupumuwa cha.”13 Awonani! Charu cha Akadiya.+Mbanthu ŵenaŵa, mbanthu a ku Asiriya+ cha,Yiwu akumusambusa malu ngakujaku vinyama vamuchipalamba.Ajintha malu ngawu ngakuthopoka ngakuchitiyapu nkhondu;Awisiya pasi tinyumba taki takuthopoka,+Amubwanganduwa kuja mahami.14 Liyani, yimwi sitima za ku Tashishi,Pakuti malu nginu ngakuvikilirika ngabwangandulika.+15 Mu zuŵa lenilo, Turo wazamuluwika kwa vyaka 70,+ nge utali wa umoyu wa* fumu yimoza. Asani vyaka 70 vazimala, vo ve mu sumu ya huli, ndivu vazamuchitikiya Turo. Sumu yo yikamba kuti:16 “Uto bangu,* zunguliya tawuni, yiwi huli lakuluwika.Umbi bangu mwalusu;Umbi sumu zinandi,Kuti azikukumbuki.”17 Asani vyaka 70 vazimala, Yehova wazamukumbuka Turo, ndipu Turo wazamukwamba so kulonde malipiru ngaki ndi kuchita uhuli ndi mafumu ngosi nga pacharu chapasi.18 Kweni phindu laki ndipuso malipiru ngaki, vazamuja vinthu vakupaturika kwaku Yehova. Vazamusungika cha pamwenga kuwunjikika, chifukwa malipiru ngaki ngazamuja nga ŵanthu wo aja pa masu paku Yehova, kuti aziryi ndi kuguta kweniso kuti azivwali vakuvwala vakutowa.+
Mazu Ngam'mphata
^ Kung’anamuwa msinji wo utuwa mu Msinji wa Nayelu.
^ Yapa pangafwatulikiya so kuti, “Kulivi so dowoku.”
tum_Latn kmb_Latn lug_Latn umb_Latn